**MODELS DE PEU DE RECURS CONTRA L’ADJUDICACIÓ DEL CONTRACTE I L’EXCLUSIÓ DELS LICITADORS I CONTRA ACTES O ACTUACIONS RELATIUS A EFECTES, MODIFICACIÓ I EXTINCIÓ**

**PODERS ADJUDICADORS QUE NO SÓN ADMINISTRACIÓ PÚBLICA**

**1. CONTRACTES INCLOSOS EN L’ÀMBIT D’APLICACIÓ DE L’ARTICLE 44.1 DE L’LCSP**

**A) Contra l’adjudicació d’aquests contractes**

Contra aquesta adjudicació[[1]](#footnote-1) es pot interposar el recurs especial en matèria de contractació a què es refereix l’article 44 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, davant el Tribunal Administratiu Central de Recursos Contractuals en el termini de quinze dies hàbils comptadors a partir de l’endemà de la notificació d’aquesta adjudicació.[[2]](#footnote-2)

L’escrit d’interposició es pot presentar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, i en cas de presentar-se en qualsevol dels registres prevists a l’article esmentat s’ha de comunicar al Tribunal Administratiu Central de Recursos Contractuals de manera immediata i de la forma més ràpida possible. Així mateix, el recurs es pot presentar en el registre de [*l’òrgan de contractació*] o en el registre electrònic del Ministeri d’Hisenda, adreçat al Tribunal Administratiu Central de Recursos Contractuals (<https://sedeminhap.gob.es/es-ES/Sedes/TACRC/Paginas/Default.aspx>). En tot cas, s’hi ha d’adjuntar la documentació que estableix l’article 51.1 de la Llei de contractes del sector públic, que és la següent:

1. El document que acrediti la representació del compareixent, excepte si figura unit a les actuacions d’un altre recurs pendent davant el mateix òrgan; en aquest cas, es pot sol·licitar que s’expedeixi una certificació per a la seva unió al procediment.
2. El document o documents que acreditin la legitimació de l’actor quan la tingui perquè li ha transmès un altre per herència o per qualsevol altre títol.
3. La còpia o el trasllat de l’acte exprés que es recorri, o una indicació de l’expedient que li hagi pertocat o del butlletí oficial o perfil de contractant en què s’hagi publicat.
4. El document o documents en què fonamenti el seu dret.
5. Una adreça de correu electrònic «habilitada» a la qual enviar, de conformitat amb la disposició addicional quinzena, les comunicacions i notificacions.

En cas que no s’opti per aquesta via, es pot interposar directament un recurs contenciós administratiu davant el Jutjat Contenciós Administratiu de Palma en el termini de dos mesos comptadors des de l’endemà de la notificació d’aquesta adjudicació, d’acord amb l’article 46 de la Llei 29/1998, de 13 de juliol, reguladora de la jurisdicció contenciosa administrativa.

**B) Contra l’exclusió**

Contra aquesta exclusió[[3]](#footnote-3) es pot interposar el recurs especial en matèria de contractació a què es refereix l’article 44 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, davant el Tribunal Administratiu Central de Recursos Contractuals en el termini de quinze dies hàbils comptadors a partir de l’endemà del dia que s’hagi notificat aquesta exclusió o s’hagi tengut coneixement de la possible infracció[[4]](#footnote-4).

L’escrit d’interposició es pot presentar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, i en cas de presentar-se en qualsevol dels registres prevists a l’article esmentat s’ha de comunicar al Tribunal Administratiu Central de Recursos Contractuals de manera immediata i de la forma més ràpida possible. Així mateix, el recurs es pot presentar en el registre de [*l’òrgan de contractació*] o en el registre electrònic del Ministeri d’Hisenda, adreçat al Tribunal Administratiu Central de Recursos Contractuals (<https://sedeminhap.gob.es/es-ES/Sedes/TACRC/Paginas/Default.aspx>). En tot cas, s’hi ha d’adjuntar la documentació que estableix l’article 51.1 de la Llei de contractes del sector públic, que és la següent:

1. El document que acrediti la representació del compareixent, excepte si figura unit a les actuacions d’un altre recurs pendent davant el mateix òrgan; en aquest cas, es pot sol·licitar que s’expedeixi una certificació per a la seva unió al procediment.
2. El document o documents que acreditin la legitimació de l’actor quan la tingui perquè li ha transmès un altre per herència o per qualsevol altre títol.
3. La còpia o el trasllat de l’acte exprés que es recorri, o una indicació de l’expedient que li hagi pertocat o del butlletí oficial o perfil de contractant en què s’hagi publicat.
4. El document o documents en què fonamenti el seu dret.
5. Una adreça de correu electrònic «habilitada» a la qual enviar, de conformitat amb la disposició addicional quinzena, les comunicacions i notificacions.

En cas que no s’opti per aquesta via, es pot interposar directament un recurs contenciós administratiu davant el Jutjat Contenciós Administratiu de Palma en el termini de dos mesos comptadors des de l’endemà de la notificació d’aquesta exclusió o d’haver tengut coneixement de la possible infracció, d’acord amb l’article 46 de la Llei 29/1998, de 13 de juliol, reguladora de la jurisdicció contenciosa administrativa.

**C) Contra la modificació de contractes**

L’ordre jurisdiccional civil és el competent per resoldre les controvèrsies derivades d’aquest acte[[5]](#footnote-5), d’acord amb l’article 27.2.*a)* de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, sense que es pugui interposar cap tipus de recurs en via administrativa.

No obstant això, en el cas que aquest acte s’impugni perquè es consideri que la modificació contractual es basa en l’incompliment del que estableixen els articles 204 i 205 de la Llei de contractes del sector públic, per entendre que la modificació havia de ser objecte d’una nova adjudicació, es pot interposar en contra el recurs especial en matèria de contractació a què es refereix l’article 44 de la Llei de contractes del sector públic, davant el Tribunal Administratiu Central de Recursos Contractuals en el termini de quinze dies hàbils comptadors a partir de l’endemà de la notificació o de la publicació en el perfil de contractant.

L’escrit d’interposició es pot presentar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, i en cas de presentar-se en qualsevol dels registres prevists a l’article esmentat s’ha de comunicar al Tribunal Administratiu Central de Recursos Contractuals de manera immediata i de la forma més ràpida possible. Així mateix, el recurs es pot presentar en el registre de [*l’òrgan de contractació*] o en el registre electrònic del Ministeri d’Hisenda, adreçat al Tribunal Administratiu Central de Recursos Contractuals (<https://sedeminhap.gob.es/es-ES/Sedes/TACRC/Paginas/Default.aspx>). En tot cas, s’hi ha d’adjuntar la documentació que estableix l’article 51.1 de la Llei de contractes del sector públic, que és la següent:

1. El document que acrediti la representació del compareixent, excepte si figura unit a les actuacions d’un altre recurs pendent davant el mateix òrgan; en aquest cas, es pot sol·licitar que s’expedeixi una certificació per a la seva unió al procediment.
2. El document o documents que acreditin la legitimació de l’actor quan la tingui perquè li ha transmès un altre per herència o per qualsevol altre títol.
3. La còpia o el trasllat de l’acte exprés que es recorri, o una indicació de l’expedient que li hagi pertocat o del butlletí oficial o perfil de contractant en què s’hagi publicat.
4. El document o documents en què fonamenti el seu dret.
5. Una adreça de correu electrònic «habilitada» a la qual enviar, de conformitat amb la disposició addicional quinzena, les comunicacions i notificacions.

En cas que no s’opti per aquesta via, es pot interposar directament un recurs contenciós administratiu davant el Jutjat Contenciós Administratiu de Palma en el termini de dos mesos comptadors des de l’endemà de la notificació d’aquest acte o de la publicació en el perfil de contractant, d’acord amb l’article 46 de la Llei 29/1998, de 13 de juliol, reguladora de la jurisdicció contenciosa administrativa.

**D) Contra l’extinció de contractes esmentada en l’article 44.2 de l’LCSP**

Contra aquest acte[[6]](#footnote-6) es pot interposar el recurs especial en matèria de contractació a què es refereix l’article 44 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, davant el Tribunal Administratiu Central de Recursos Contractuals en el termini de quinze dies hàbils comptadors a partir de l’endemà de la notificació d’aquest acte[[7]](#footnote-7).

L’escrit d’interposició es pot presentar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, i en cas de presentar-se en qualsevol dels registres prevists a l’article esmentat s’ha de comunicar al Tribunal Administratiu Central de Recursos Contractuals de manera immediata i de la forma més ràpida possible. Així mateix, el recurs es pot presentar en el registre de [*l’òrgan de contractació*] o en el registre electrònic del Ministeri d’Hisenda, adreçat al Tribunal Administratiu Central de Recursos Contractuals (<https://sedeminhap.gob.es/es-ES/Sedes/TACRC/Paginas/Default.aspx>). En tot cas, s’hi ha d’adjuntar la documentació que estableix l’article 51.1 de la Llei de contractes del sector públic, que és la següent:

1. El document que acrediti la representació del compareixent, excepte si figura unit a les actuacions d’un altre recurs pendent davant el mateix òrgan; en aquest cas, es pot sol·licitar que s’expedeixi una certificació per a la seva unió al procediment.
2. El document o documents que acreditin la legitimació de l’actor quan la tingui perquè li ha transmès un altre per herència o per qualsevol altre títol.
3. La còpia o el trasllat de l’acte exprés que es recorri, o una indicació de l’expedient que li hagi pertocat o del butlletí oficial o perfil de contractant en què s’hagi publicat.
4. El document o documents en què fonamenti el seu dret.
5. Una adreça de correu electrònic «habilitada» a la qual enviar, de conformitat amb la disposició addicional quinzena, les comunicacions i notificacions.

En cas que no s’opti per aquesta via, es pot acudir a l’ordre jurisdiccional civil.

**2. CONTRACTES NO INCLOSOS EN L’ÀMBIT D’APLICACIÓ DE L’ARTICLE 44.1 DE L’LCSP**

**A) Contra l’adjudicació**

Contra aquesta adjudicació[[8]](#footnote-8) es pot interposar el recurs d’alçada impropi[[9]](#footnote-9) a què es refereix el segon paràgraf de l’article 44.6 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, davant [*el titular de la conselleria a la qual estigui adscrit l’ens o, en defecte d’adscripció, davant el que tengui un major control o participació*], en el termini d’un mes comptador des de l’endemà de la notificació, d’acord amb l’article 122 de la Llei 39/2015, d’1 d’octubre, del procediment administratiu comú de les administracions públiques.

**B) Contra l’exclusió**

Contra aquesta exclusió[[10]](#footnote-10) es pot interposar el recurs d’alçada impropi[[11]](#footnote-11) a què es refereix el segon paràgraf de l’article 44.6 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, davant [*el titular de la conselleria a la qual estigui adscrit l’ens o, en defecte d’adscripció, davant el que tengui un major control o participació*], en el termini d’un mes comptador des de l’endemà de la notificació o d’haver tengut coneixement de la possible infracció, d’acord amb l’article 122 de la Llei 39/2015, d’1 d’octubre, del procediment administratiu comú de les administracions públiques.

**C) Contra la modificació de contractes (si es tracta d’un ens de dret públic i l’acte exhaureix la via administrativa)**

L’ordre jurisdiccional civil és el competent per resoldre les controvèrsies derivades d’aquest acte, d’acord amb l’article 27.2.*a)* de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, sense que es pugui interposar cap tipus de recurs en via administrativa.

No obstant això, en el cas que aquest acte s’impugni perquè es consideri que la modificació contractual es basa en l’incompliment del que estableixen els articles 204 i 205 de la Llei de contractes del sector públic, per entendre que la modificació havia de ser objecte d’una nova adjudicació, es pot interposar en contra un recurs de reposició davant [*l’òrgan de contractació*] en el termini d’un mes comptador des de l’endemà de la notificació o de la publicació en el perfil de contractant d’aquest acte.

En cas que no s’opti per aquesta via, es pot interposar directament un recurs contenciós administratiu davant el Jutjat Contenciós Administratiu de Palma en el termini de dos mesos comptadors des de l’endemà de la notificació o de la publicació en el perfil de contractant d’aquest acte, d’acord amb l’article 46 de la Llei 29/1998, de 13 de juliol, reguladora de la jurisdicció contenciosa administrativa.

**D) Contra la modificació de contractes (si es tracta d’un ens de dret públic i l’acte no exhaureix la via administrativa) [[12]](#footnote-12)**

Contra aquest acte, que no exhaureix la via administrativa, es pot interposar un recurs d’alçada davant [*l’òrgan de contractació*] o davant [*el titular de la conselleria a la qual estigui adscrit l’ens*], en el termini d’un mes comptador des de l’endemà de la notificació o de la publicació en el perfil de contractant, d’acord amb l’article 58.4 de la Llei 3/2003, de 26 de març, de règim jurídic de l’Administració de la Comunitat Autònoma de les Illes Balears[[13]](#footnote-13), en concordança amb l’article 121 de la Llei 39/2015, d’1 d’octubre, del procediment administratiu comú de les administracions públiques.

Aquest recurs només es pot interposar en el cas que aquest acte s’impugni perquè es consideri que la modificació contractual es basa en l’incompliment del que estableixen els articles 204 i 205 de la Llei de contractes del sector públic, per entendre que la modificació havia de ser objecte d’una nova adjudicació, atès que, en el cas que aquest acte es vulgui impugnar per altres causes, l’ordre jurisdiccional civil és el competent, sense que es pugui interposar cap tipus de recurs en via administrativa.

**E) Contra la modificació de contractes (si es tracta d’un ens de dret privat)**

L’ordre jurisdiccional civil és el competent per resoldre les controvèrsies derivades d’aquest acte, d’acord amb l’article 27.2.*a)* de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, sense que es pugui interposar cap tipus de recurs en via administrativa[[14]](#footnote-14).

No obstant això, en el cas que aquest acte s’impugni perquè es consideri que la modificació contractual es basa en l’incompliment del que estableixen els articles 204 i 205 de la Llei de contractes del sector públic, per entendre que la modificació havia de ser objecte d’una nova adjudicació, es pot interposar en contra una reclamació davant [*l’òrgan de contractació*] en el termini d’un mes comptador des de l’endemà de la notificació o de la publicació en el perfil de contractant d’aquest acte[[15]](#footnote-15).

En cas que no s’opti per aquesta via, es pot interposar directament un recurs contenciós administratiu davant el Jutjat Contenciós Administratiu de Palma en el termini de dos mesos comptadors des de l’endemà de la notificació o de la publicació en el perfil de contractant d’aquest acte, d’acord amb l’article 46 de la Llei 29/1998, de 13 de juliol, reguladora de la jurisdicció contenciosa administrativa.

**F) Contra actes o actuacions relatius als efectes i l’extinció de contractes**

L’ordre jurisdiccional civil és el competent per resoldre les controvèrsies derivades d’aquest acte, d’acord amb l’article 27.2.*a)* de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, sense que es pugui interposar cap tipus de recurs en via administrativa[[16]](#footnote-16).

1. Com que no es tracta d’un acte administratiu *stricto sensu* no hem de parlar de resolució ni d’exhauriment o no de la via administrativa. [↑](#footnote-ref-1)
2. Vegeu l’article 50.1.*d)* de la Llei de contractes del sector públic en relació amb la disposició addicional quinzena. [↑](#footnote-ref-2)
3. Vegeu la nota 1. [↑](#footnote-ref-3)
4. Vegeu l’article 50.1.*c)* de la Llei de contractes del sector públic. [↑](#footnote-ref-4)
5. Vegeu la nota 1. [↑](#footnote-ref-5)
6. Vegeu la nota 1. [↑](#footnote-ref-6)
7. Vegeu l’article 50.1.*g)* de la Llei de contractes del sector públic en relació amb la disposició addicional quinzena. [↑](#footnote-ref-7)
8. Vegeu la nota 1. [↑](#footnote-ref-8)
9. Això és així tant si l’acte exhaureix la via administrativa com si no ho fa, atès el caràcter bàsic de l’article 44 de la Llei de contractes del sector públic. [↑](#footnote-ref-9)
10. Vegeu la nota 1. [↑](#footnote-ref-10)
11. Vegeu la nota 9. [↑](#footnote-ref-11)
12. El recurs que s’indica en aquest apartat és un dels possibles. Vegeu la Circular interpretativa 1/2019, de 30 de maig, de la Junta Consultiva de Contractació Administrativa de la Comunitat Autònoma de les Illes Balears sobre el sistema de recursos contra els actes de preparació i adjudicació i els actes o actuacions en l’àmbit dels efectes, modificació i extinció dels contractes dels ens del sector públic. [↑](#footnote-ref-12)
13. En el cas d’organismes autònoms i altres ens de dret públic, s’interposa el recurs d’alçada impropi de l’article 58.4 de la Llei 3/2003 si l’acte no exhaureix la via administrativa i els estatuts o la norma de creació de l’ens no preveuen recurs d’alçada davant algun òrgan del mateix ens, o recurs d’alçada davant l’òrgan del mateix ens que, si s’escau, prevegin els estatuts o la norma de creació de l’ens. Adaptau el peu de recurs en cas que no sigui aplicable l’article 58.4 de la Llei 3/2003. [↑](#footnote-ref-13)
14. Sens perjudici que l’entitat adjudicadora pugui establir la possibilitat de presentar una reclamació davant l’òrgan de contractació, que es podria substanciar per mitjà d’un règim similar al del recurs de reposició. [↑](#footnote-ref-14)
15. Per analogia amb l’article 57 de la Llei 3/2003, de 26 de març, de règim jurídic de l’Administració de la Comunitat Autònoma de les Illes Balears. [↑](#footnote-ref-15)
16. Vegeu la nota 14. [↑](#footnote-ref-16)